ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
பெங்களூரு-மும்பை இடையேயான தொழில் வழித்தட மேம்பாட்டுத் திட்டத்தின்  கீழ் கர்நாடகாவில் உள்ள தார்வாட் தொழிலக பிராந்திய அபிவிருத்தி
பெங்களூரு-மும்பை இடையேயான தொழில்வழித்தட மேம்பாட்டுத் திட்டத்தின் கீழ் தார்வாட் முனையம் அபிவிருத்தி செய்யப்பட உள்ளது. கர்நாடக மாநிலத்தில் பிராந்திய தொழிலக தொகுப்பிடங்களை உருவாக்கி மேம்படுத்தும் பணியை விரைவுபடுத்தி பூர்த்தி செய்வதை இந்த திட்டம் நோக்கமாகக் கொண்டுள்ளது. பெங்களூரு-மும்பை தொழில்வழித்தட மேம்பாட்டுத் திட்டமானது கர்நாடகம் மற்றும் மஹாராஷ்டிரா ஆகிய இரண்டு மாநிலங்களிலும் நன்கு திட்டமிடப்பட்ட போதுமான மூலவளங்கள் நிரம்பிய தொழிலக தளங்களை மேம்படுத்தும் பணிக்கு உதவிகள் அளிக்கும். தார்வாடில் திட்டமிடப்பட்டுள்ள தொழிலக அபிவிருத்தியானது தற்போதுள்ள தொழிலக மேம்பாட்டை மேம்படுத்துவதோடு பல்வேறு வகையான தொழில்களுக்கான முதலீட்டு இடமாகவும் இதனை மாற்றும்.
தொழில்வழித்தட மேம்பாட்டுத் திட்டத்தின் கீழ் மேற்கொள்ளப்படும் பணியின் குறிக்கோள் எதுவெனில் பசுமைக்கள ஸ்மார்ட் தொழிலக நகரங்களை உருவாக்குவதே ஆகும். உற்பத்திக்கான முதலீடுகள் நம் நாட்டில் செய்யப்படுவதற்கு உதவியாக நீடித்த, எளிதில் பயன்படுத்தக் கூடிய ஐசிடி சார்ந்த பயன்பாடுகளுடன் இந்த நகரங்கள் உருவாக்கப்படும். தொழிலகங்களுக்கான தரமான, நம்பகமான, நீடித்து நிலைத்திருக்கக் கூடிய மற்றும் தகவேற்புத் தன்மை கொண்ட உள்கட்டமைப்பு வசதிகளுடன் இவை உருவாக்கப்படும். நான்கு கட்டங்களில் நிறைவேற்றப்பட வேண்டிய 32 செயல்திட்டங்களை உள்ளடக்கியதாக 11 தொழில்வழித்தட மேம்பாட்டுத் திட்டங்களை இந்திய அரசு அனுமதி அளித்துள்ளது.
PIB Headquarters
எஸ்.சி., எஸ்.டி., பிரிவினருக்கான வேலைவாய்ப்பு முகாமில் 11 பேர் தேர்வு – அடுத்தக்கட்ட தேர்வுக்கான பட்டியலில் 60 பேர்
சென்னை சாந்தோமில் இயங்கும் எஸ்.சி., எஸ்.டி., பிரிவினருக்கான மத்திய அரசின் தேசிய வாழ்க்கைத்தொழில் சேவை மையம், ஒர்க்ஃபிரீக்ஸ் கார்ப்பரேட் சர்வீசஸ் எனும் தனியார் நிறுவனத்துடன் சேர்ந்து, சென்னையில் 30.10.2019 அன்று வேலைவாய்ப்பு முகாமுக்கு ஏற்பாடு செய்திருந்தது.
பிபிஓ, வங்கிப்பிரிவு, காப்பீட்டுப் பிரிவு, மின்னணு வணிகம், கல்வி, தகவல் தொழில்நுட்பம், விளம்பரத் துறை, மார்க்கெட்டிங், விற்பனை, மனிதவளத் துறை உட்பட பல்வேறு துறைகளைச் சேர்ந்த வேலை வழங்குவோரும், வேலை கோரும் சுமார் 150 பேரும் வேலைவாய்ப்பு முகாமில் கலந்து கொண்டார்கள்.
இவர்களில் 11 பேர் வேலைக்கு நேரடியாகத் தெரிவு செய்யப்பட்டார்கள். மேலும் 60 பேர் இந்த நிறுவனங்களில் பல்வேறு பணியிடங்களில் அடுத்தகட்ட தெரிவுக்காகப் பட்டியலிடப்பட்டுள்ளனர் என்று துணை மண்டல வேலைவாய்ப்பு அதிகாரி திரு சுஜித் குமார் சாஹூ வெளியிட்ட செய்திக் குறிப்பில் தெரிவித்துள்ளார்.
இந்த முகாமுக்கு இவருடன் எஸ்.சி., எஸ்.டி., பிரிவினருக்கான மத்திய அரசின் தேசிய வாழ்க்கைத்தொழில் சேவை மைய உதவி வேலை வாய்ப்பு அலுவலர் திருமதி பவானி ராஜேந்திரன், ஒர்க்ஃபிரீக்ஸ் கார்ப்பரேட் சர்வீசஸ் பிரைவேட் லிமிடெட் இயக்குநர் திரு சையத் நஸ்ருல்லா ஆகியோர் இணைந்து ஏற்பாடு செய்திருந்தனர்.
சுற்றுலா அமைச்சகம்
அந்தமான் நிகோபாரில் 4 தீவுகள், லட்சத்தீவில் 5 தீவுகளில் வாய்ப்புள்ள வளாக வளர்ச்சிக்கான இறுதி அறிக்கை தயாரிக்கப்பட்டுள்ளது: திரு. கே.ஜே.அல்போன்ஸ்
நாட்டில் அடையாளம் காணப்பட்ட தீவுகளின் ஒட்டு மொத்த வளர்ச்சியை நித்தி ஆயோக் முன்னெடுத்துள்ளது. அந்தமான் நிகோபாரில் உள்ள ஸ்மித், ராஸ், லாங்க் மற்றும் ஏவ்ஸ் தீவுகள் மற்றும் லட்சத்தீவில் உள்ள மினிகாய், பங்காரம், தின்னகரா, சேரியம் மற்றும் சுஹேலி தீவுகளில் வாய்ப்புள்ள வளாக வளர்ச்சிக்கான இறுதி அறிக்கை தயாரிக்கப்பட்டுள்ளது.
தீவுகளின் ஒருங்கிணைந்த வளர்ச்சியை மேற்பார்வையிடுவதற்கு இந்திய அரசின் உள்துறை அமைச்சரின் தலைமையில் தீவுகள் வளர்ச்சி முகமை 2017 ஆம் ஆண்டு ஜூன் மாதம் முதல் தேதியன்று அமைக்கப்பட்டது.
இத்தகவலை சுற்றுலாத் துறை  மத்திய இணையமைச்சர் திரு. கே.ஜே.அல்போன்ஸ் மக்களவையில் கேள்வி ஒன்றுக்கு எழுத்து மூலமாக அளித்த பதிலில் தெரிவித்தார்.
V.G./LK/Revathi
(Visitor Counter : 151
கப்பல் போக்குவரத்து அமைச்சகம்
“கடற்பயண மசோதா 2020க்கான உதவி” முன்வரைவை பொதுமக்களின் ஆலோசனைக்காக மத்திய கப்பல் போக்குவரத்து அமைச்சகம் வெளியிட்டுள்ளது
அரசாள்கையில் மக்கள் பங்கேற்பை அதிகரித்தல் மற்றும் வெளிப்படைத்தன்மை என்ற பிரதமர் திரு நரேந்திர மோடியின் தொலைநோக்குப் பார்வைக்கேற்ப மத்திய கப்பல் போக்குவரத்து அமைச்சகம் பங்குதாரர்கள் மற்றும் பொதுமக்களிடம் இருந்து பரிந்துரைகளைப் பெறுவதற்கு ஏதுவாக கடற்பயண மசோதா 2020க்கான உதவி முன்வரைவை வெளியிட்டு உள்ளது.
இந்த வரைவு மசோதா 90 ஆண்டுக்கால பழமையான கலங்கரை விளக்கச் சட்டம் 1927, என்பதற்கு மாற்றீடாக முன்மொழியப்பட்டு உள்ளது. சர்வதேச அளவில் கடைபிடிக்கப்படும் சிறந்த நடைமுறைகள், தொழில்நுட்ப மேம்பாடுகள், பயணிக்கும் கப்பலுக்கு வழிகாட்டும் உதவிகள் தொடர்பான இந்தியாவின் சர்வதேச கடமைபொறுப்புணர்வு ஆகியவற்றை உள்ளடக்கியதாக இந்த வரைவு மசோதா இருக்கிறது.
மத்திய கப்பல் போக்குவரத்து இணையமைச்சர்  திரு மன்சுக் மண்டாவியா பழங்கால காலனிய சட்டங்களை மாற்றி அதற்குப் பதிலாக கப்பற்பயண தொழிலில் நவீன மற்றும் தற்போதைய தேவைகளுக்கு ஏற்ற சட்டங்களை கொண்டு வருகின்ற கப்பல் போக்குவரத்து அமைச்சகத்தின், தானே முன்வந்து மக்களுக்குத் தெரிவிக்கும் அணுகுமுறையின் ஒரு பகுதியாக, இந்த நடவடிக்கை அமைந்துள்ளது என்று தெரிவித்தார். பொதுமக்கள் மற்றும் பங்குதாரர்களிடம் இருந்து பெறப்படும் ஆலோசனைகள் சட்டத்தின் பிரிவுகளுக்கு வலுசேர்ப்பதாக இருக்கும் என்று திரு மண்டாவியா மேலும் தெரிவித்தார். கலங்கரை விளக்கச் சட்டம் 1927ன் கீழ்உள்ள சட்டக்கூறுகளின் சிக்கலில் தவித்த கடற்பயண வழிகாட்டுதல் என்பது இனி நவீன தொழில்நுட்பங்களின் உதவியோடு சீரமைக்கப்படுவதை இந்த மசோதா நோக்கமாகக் கொண்டுள்ளது என்று அவர் தெரிவித்தார்.
இந்த சட்ட வரைவு மசோதாவானது, கலங்கரை விளக்கங்கள் மற்றும் வழிகாட்டும் விளக்கு கப்பல்களின் தலைமை இயக்குனருக்கு கூடுதல் அதிகாரத்தை வழங்கும். இதன் மூலம் கப்பல் சரக்குச் சேவை, கப்பல் இடிபாட்டுக்கு அனுமதி அளித்தல், பயிற்சி மற்றும் சான்றளித்தல், இந்தியா கையெழுத்திட்டுள்ள சர்வதேச ஒப்பந்தங்களின் கீழ் ஏனைய கடமை பொறுப்புணர்வை நிறைவேற்றுதல் ஆகியவற்றுக்கான அதிகாரம் கிடைக்கும். பாரம்பரிய கலங்கரை விளக்கங்களை அடையாளம் கண்டு அவற்றை மேம்படுத்துவதற்கான வாய்ப்பும் இதன் மூலம் கிடைக்கும்.
இந்த சட்டமசோதாவின் வரைவு கலங்கரை விளக்கம் மற்றும் வழிகாட்டும் விளக்கு கப்பல்களின் தலைமை இயக்குனர் அலுவலக வலைத்தளத்தில் http://www.dgll.nic.in/Content/926_3_dgll.gov.in.aspx, பதிவேற்றப்பட்டு உள்ளது. சட்ட மசோதாவின் வரைவு குறித்த தங்களது கருத்துக்களையும் பரிந்துரைகளையும் பொதுமக்கள் 24-7-2020க்குள் atonbill2020[at]gmail[dot]com என்ற இ-மெயில் முகவரியில் தெரிவிக்கலாம்.
பாதுகாப்பு அமைச்சகம்
டிஆர்டிஓ உருவாக்கிய ஏவுகணைகளான ‘ஹெலினா’ மற்றும் ‘துருவாஸ்திரா’ வெற்றிகரமாக சோதனை செய்யப்பட்டன
ஹெலினா  மற்றும் துருவாஸ்திரா  ஏவுகணை அமைப்புகளின் கூட்டு சோதனை பாலைவனப் பகுதிகளில் உள்ள முன்னேறிய இலகு ஹெலிகாப்டர் தளத்தில் செய்து பார்க்கப்பட்டது.
பாதுகாப்பு ஆராய்ச்சி மற்றும் மேம்பாட்டு நிறுவனத்தால்  உள்நாட்டிலேயே இந்த ஏவுகணை அமைப்புகள் வடிவமைக்கப்பட்டு தயாரிக்கப்பட்டன.
மூன்றாம் தலைமுறை பீரங்கி எதிர்ப்பு ஏவுகணையான ஹெலினா, துருவாஸ்திராவை, நேரடி தாக்குதல் மற்றும் வான்வழித் தாக்குதலுக்கு பயன்படுத்த முடியும். அனைத்து பருவநிலைகளிலும், பகலிலும், இரவிலும் இதை பயன்படுத்த முடியும்.
உலகில் உள்ள மிகவும் நவீன பீரங்கி எதிர்ப்பு ஏவுகணைகளில் இதுவும் ஒன்றாகும். நம் நாட்டின் படைகளில் இணைக்கப்படுவதற்கு இந்த ஏவுகணை அமைப்புகள் தற்போது தயாராக உள்ளன.
சோதனையில் வெற்றிகரமாக ஈடுபட்ட குழுவினரை பாதுகாப்பு அமைச்சர் திரு. ராஜ்நாத் சிங் மற்றும் பாதுகாப்பு ஆராய்ச்சி மற்றும் மேம்பாட்டு துறையின் செயலாளரும், பாதுகாப்பு ஆராய்ச்சி மற்றும் மேம்பாட்டு நிறுவனத்தின் தலைவருமான டாக்டர் ஜி சதீஷ் ரெட்டி ஆகியோர் பாராட்டினர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699376
----
(Visitor Counter : 224
எரிசக்தி அமைச்சகம்
பிகாரில் ரூ 1.64 கோடி மதிப்புள்ள திட்டங்களை மத்திய மின்சார அமைச்சர் துவக்கி வைத்தார்
பிகாரில் உள்ள கோவில்வாரில் ஆர் ஈ சி லிமிடெட் செயல்படுத்திய ரூ 1.64 கோடி மதிப்புள்ள பெருநிறுவன சமூக பொறுப்பு  திட்டங்களை மத்திய மின்சாரம் மற்றும் புதிய மற்றும் புதுப்பிக்கத்தக்க எரிசக்தி இணை அமைச்சர்  திரு ஆர் கே சிங் துவக்கி வைத்தார்.
காணொலி மூலம் துவக்கி வைக்கப்பட்ட இந்த 14 திட்டங்களில், 8 திட்டங்கள் சாலை வசதிகள் அமைப்பதற்கானவை ஆகும். மூன்று திட்டங்களில் எல்இடி, சூரிய ஒளி உள்ளிட்ட விளக்குகள் பொருத்தப்பட்டுள்ளன நிலையில், மீதமுள்ள மூன்று திட்டங்களின் கீழ் சமூக கூடங்கள் கட்டப்பட்டுள்ளன.
போஜ்பூர் மாவட்டத்தின் கோவில்வார் வட்டத்தில் உள்ள கிராமங்களுக்கு அடிப்படை உள்கட்டமைப்பு மற்றும் மேம்பாட்டு வசதிகளை அளிப்பதே இந்த திட்டத்தின் முக்கிய நோக்கமாகும்.
ஆர் ஈ சி தலைவர் மற்றும் நிர்வாக இயக்குனர் திரு எஸ் கே குப்தா, நிதி இயக்குனர் திரு அஜய் சவுத்ரி, செயல் இயக்குனர் திரு ஆர் லட்சுமணன், மாவட்ட அதிகாரிகள் மற்றும் பொதுமக்கள் இந்த நிகழ்ச்சியில் பங்கேற்றனர்.
MBS/GB
(Visitor Counter : 96
பிரதமர் அலுவலகம்
இங்கிலாந்து நாடாளுமன்ற உறுப்பினர்கள் குழு பிரதமர் மோடியை சந்தித்தனர்
இங்கிலாந்தை சேர்ந்த எட்டு நாடாளுமன்ற உறுப்பினர்கள் பிரதமர் திரு. நரேந்திர மோடியை இன்று சந்தித்து பேசினர்.
இந்தியா மற்றும் இங்கிலாந்து நாடுகளுக்கு இடையேயான உறவு இரு நாடுகளின் மக்களின் வலுவாவன ஆதரவினால் மேலும் வலுவடைந்துள்ளது என்று பிரதமர் கூறினார். மேலும் இரு நாட்டின் நாடாளுமன்ற உறுப்பினர்களும் மேம்பட்ட கலந்துரையாடல்களில் ஈடுபடவேண்டும் என்று அழைப்பு விடுத்தார்.
2015-ஆம் ஆண்டு தான் இங்கிலாந்திற்கு மேற்கொண்ட பயணத்தையும் 2016-ஆம் ஆண்டில் இங்கிலாந்து பிரதமர் தெரேசா மே இந்தியாவிற்கு வருகை தந்ததையும் பிரதமர் நினைவு கூர்ந்தார். 2017-ஆம் ஆண்டின் கொண்டாட்டம் இந்தியா-இங்கிலாந்து கலாச்சார ஆண்டாக இருக்கவேண்டும் என்று பிரதமர் வரவேற்றார்.
தீவிரவாதத்திற்கு எதிரான உலக போராட்டத்தில் இந்தியாவும் இங்கிலாந்தும் இயற்கை பங்குதாரர்கள் என பிரதமர் கூறினார். மேலும், பயங்கரவாதம் மற்றும் தீவிரவாதத்திற்கு எதிராக இரு நாட்டின் நாடாளுமன்ற உறுப்பினர்களும் ஒற்றுமையாக குரல் கொடுக்க வேண்டும் என்று பிரதமர் கேட்டுக்கொண்டார்.
ரெயில்வே அமைச்சகம்
ரயில்வே துறை குறித்த முக்கிய அறிவிப்புகள்
ரயில்வே உள்கட்டமைப்பை வலுப்படுத்தும் வகையிலும், எதிர்காலத்திற்கு ஏற்ற வகையில் இந்திய ரயில்வேயை தயார்படுத்துவதற்காகவும், 2021 பிப்ரவரி மற்றும் மார்ச் மாதங்களிலும், 2021-22 நிதியாண்டிலும் தனது பல்வேறு மண்டலங்களில் செயல்படுத்துவதற்கான 56 திட்டங்களை இந்திய ரயில்வே அடையாளம் கண்டுள்ளது.
இதுவரை இல்லாத வகையில், மூலதன செலவினங்களுக்காக ரூ 2,15,058 கோடியை இந்தாண்டு ரயில்வே செலவிடவுள்ளது. நாடாளுமன்றத்தின் மக்களவையில் கேள்விகளுக்கு எழுத்துப்பூர்வமாக பதிலளித்த மத்திய ரயில்வே, வர்த்தகம் & தொழில்கள் மற்றும் நுகர்வோர் விவகாரங்கள், உணவு, & பொது விநியோகம் அமைச்சர் திரு.பியூஷ் கோயல், கிழக்கு மற்றும் மேற்கு பிரத்தியேக சரக்கு ரயில்பாதைகளின் இரு பிரிவுகளை பிரதமர் திறந்து வைத்துள்ளதாக தெரிவித்தார்.
ரயில்வே சரக்கு போக்குவரத்தை அதிகரிக்க பல்வேறு நடவடிக்கைகள் எடுக்கப்பட்டு வருவதாகவும், கிசான் ரயிலின் மூலம் எடுத்து செல்லப்படும் பழங்கள் மற்றும் காய்கறிகளுக்கான கட்டணங்கள் மீது 50 சதவீதம் மானியம் வழங்கப்படுவதாகவும் அவர் கூறினார்.
2017-18-ஆம் ஆண்டு 380 ஜோடி ரயில்களில் இருந்த பேண்ட்ரி கார்/மினி பேண்ட்ரி எனப்படும் உணவு வழங்கும் வசதிகள், 2019-20-ஆம் ஆண்டில் 419 ஜோடி ரயில்களுக்கு அதிகரிக்கப்பட்டுள்ளது.
ரயில் நிலையங்களை முறையாக பராமரிப்பதற்காகவும், பயணிகளுக்கு வசதிகளை ஏற்படுத்துவதற்காகவும் நிதி ஒதுக்கீடு தொடர்ந்து அதிகரிக்கப்பட்டு வருகிறது. 2015-16-ஆம் ஆண்டு ரூ 1081.21 கோடியாக இருந்த இதற்கான செலவு, 2020-21-ஆம் ஆண்டில் டிசம்பர் 2020 வரையில் ரூ 1646.94 கோடியாக அதிகரித்துள்ளது.
ரயில் கழிவுகளின் செயல்திறன் மிக்க மேலாண்மைக்கான நடவடிக்கைகள் குறித்து பதிலளித்த அமைச்சர், குறிப்பிட்ட ரயில் நிலையங்களில் கழிவுகள் சேகரிக்கப்படுவதாகவும், அதன் பின்னர் அவை உள்ளாட்சி அமைப்புகளின் கிடங்குகளுக்கு அனுப்பப்படுவதாகவும் கூறினார்.
மலைப் பிரதேசங்களில், குறிப்பாக வடகிழக்கு மாநிலங்களில் பல ரயில் திட்டங்கள் செயல்படுத்தப்பட்டு வருகின்றன. 2020 ஏப்ரல் 1-ன் படி, ரூ 75,795 கோடி மதிப்பில் 19 திட்டங்கள் 2,008 கி.மீ நீளத்திற்கு வடகிழக்கு பிராந்தியத்தில் செயல்படுத்தப்பட்டு வருகின்றன.
விவசாயிகள் தங்களது பொருட்களை பல்வேறு இடங்களுக்கு எளிதாக எடுத்து செல்வதற்காக தொடங்கப்பட்ட கிசான் ரயில் திட்டத்தின் கீழ், 18 வழித்தடங்களில் கிசான் ரயில்கள் இது வரை இயக்கப்பட்டுள்ளன. 157 ரயில் சேவைகளின் மூலம் சுமார் 50,000 டன் விளைபொருட்கள் இது வரை எடுத்து செல்லப்பட்டுள்ளன.
ரயில்வே வலைப்பின்னல் தொழில்நுட்பத்தை மேம்படுத்துவதற்கான நீண்ட கால திட்டமிடலுக்காக தேசிய ரயில் திட்டத்தின் வரைவு இறுதி அறிக்கை ரயில்வே அமைச்சகத்தின் இணையதளத்தில் கிடைக்கிறது.
விரிவாக்கம், திறன் மேம்பாடு, சரக்கு முனையங்களை அமைத்தல், ரயில் நிலைய மறுசீரமைப்பு மற்றும் பல்வேறு நவீனப்படுத்துதல் நடவடிக்கைகளுக்காக 2030-ஆம் ஆண்டு வரை ரூ 50 லட்சம் கோடி முதலீடு ரயில்வேக்கு தேவைப்படுகிறது. இதற்காக பொது, தனியார் கூட்டுமுறையை பயன்படுத்திக்கொள்ள திட்டமிடப்பட்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694851
-------
(Visitor Counter : 103
உள்நாட்டு விமானப் போக்குவரத்து அமைச்சகம்
2020 மே 6-இல் இருந்து 20 லட்சத்துக்கும் அதிகமானோர் வெளிநாடுகளில் இருந்து வந்துள்ளார்கள் அல்லது சர்வதேச பயணம் மேற்கொண்டுள்ளார்கள்: திரு ஹர்தீப் சிங் புரி
2020 மே 6-இல் இருந்து 20 லட்சத்துக்கும் அதிகமானோர் வெளிநாடுகளில் இருந்து இந்தியா வருவதற்கோ அல்லது சர்வதேச பயணம் மேற்கொள்ளவோ பல்வேறு வழிகளின் மூலம் இந்திய அரசு வசதி ஏற்படுத்தி கொடுத்திருக்கிறது என்று மத்திய விமான போக்குவரத்து இணை அமைச்சர்  திரு ஹர்தீப் சிங் புரி இன்று தெரிவித்தார்.
புது தில்லியில் செய்தியாளர்களிடம் பேசிய அவர், வந்தே பாரத் இயக்கத்தின் கீழ் 17,11,128 நபர்கள் இந்தியா திரும்பி உள்ளார்கள் என்றும், 2,97,536 நபர்கள் இந்தியாவை விட்டு வெளியே சென்றுள்ளார்கள் என்றும் கூறினார்.
சர்வதேச பயணங்களைப் பற்றி குறிப்பிட்ட அவர், அமெரிக்கா, கனடா, பிரான்ஸ், ஜெர்மனி, இங்கிலாந்து, மாலத்தீவுகள், ஐக்கிய அரபு அமீரகம், கத்தார், ஆப்கானிஸ்தான், பக்ரைன், ஜப்பான், நைஜீரியா, கென்யா, ஈராக், பூட்டான் மற்றும் ஓமன் ஆகிய 16 நாடுகளுடன் காற்று குமிழி ஒப்பந்தங்களை இந்தியா செய்துகொண்டுள்ளதாக திரு புரி தெரிவித்தார்.
33 சதவீத பயணிகளுடன் தொடக்கத்தில் ஆரம்பித்த உள்ளூர் விமான பயண சேவைகள், பின்னர் 45%, 60% என்று படிப்படியாக அதிகரித்ததாக அமைச்சர் கூறினார்.
2020 மே 25-இல் இருந்து 1.2 கோடிக்கும் அதிகமான உள்நாட்டு பயணிகள் பயணித்துள்ளதாக தெரிவித்த அவர், இன்று மட்டும் 1525 விமானங்களில் 1,56,565 நபர்கள் பயணம் மேற்கொண்டதாக கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:https://pib.gov.in/PressReleasePage.aspx?PRID=1662791
----
(Visitor Counter : 130
சுகாதாரம் மற்றும் குடும்ப நலத்துறை அமைச்சகம்
கொவிட் மேலாண்மைக்கு சர்வதேச நாடுகளின் உதவியை மத்திய அரசு விரைவாக பகிர்வது, மாநிலங்கள் முழுவதும் மருத்துவ சிகிச்சையை வலுப்படுத்தியுள்ளது
கொவிட் சவால்களை எதிர்கொள்ள, உலக நாடுகள், இந்தியாவுக்கு நல்லெண்ண உணர்வுடன் உதவிகள் அளித்து வருகின்றன. கடந்த ஏப்ரல் 27ம் தேதி முதல், சர்வதேச நாடுகளின் நன்கொடையாக ஆக்ஸிஜன் டேங்கர்கள் உட்பட கொவிட் நிவாரணப் பொருட்கள் வந்து கொண்டிருக்கின்றன.
இவற்றை மாநிலங்களுக்கு விரைவாக விநியோகிப்பதில் மத்திய அரசு ஒருங்கிணைந்து செயல்படுகிறது.
மொத்தம், 9,284 ஆக்ஸிஜன் செறிவூட்டிகள், 7033 ஆக்ஸிஜன் சிலிண்டர்கள், 19 ஆக்ஸிஜன் உற்பத்தி கருவிகள், 5,933 வென்டிலேட்டர்கள், 3.44 லட்சம் ரெம்டெசிவிர் குப்பிகள், போன்றவை, கடந்த ஏப்ரல் 27ம் தேதி முதல் மே 21ம் தேதி வரை சாலை மார்க்கமாகவும், வான்வழியாவும் அனுப்பப்பட்டுள்ளன.
இங்கிலாந்து, எகிப்து, குவைத் மற்றும் தென்கொரியா ஆகிய நாடுகளில் இருந்து கடந்த மே 11ம் தேதி வந்த முக்கிய பொருட்கள்.ஆக்ஸிஜன் செறிவூட்டிகள்: 80ஆக்ஸிஜன் சிலிண்டர்கள்: 1590வென்டிலேட்டர்கள் : 20
இவற்றை உடனடியாக மாநிலங்களுக்கு ஒதுக்கீடு செய்வதை கண்காணிக்க பிரத்தியேக பிரிவை மத்திய சுகாதாரத்துறை அமைச்சகம் ஏற்படுத்தியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1717923
----
(Visitor Counter : 164
பிரதமர் அலுவலகம்
மத்திய அரசு பணியாளர் தேர்வாணையம் நடத்திய குடிமைப் பணிகள் தேர்வில் வெற்றி பெற்றவர்களுக்கு பிரதமர் வாழ்த்து
மத்திய அரசு பணியாளர் தேர்வாணையம் நடத்திய குடிமைப் பணிகள் தேர்வில் வெற்றி பெற்றவர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள தொடர் சுட்டுரைச் செய்தியில் கூறியிருப்பதாவது:
“மத்திய அரசு பணியாளர் தேர்வாணையம் நடத்திய குடிமைப் பணிகள் தேர்வில் வெற்றி பெற்றவர்களுக்கு வாழ்த்துகள். பொது சேவையில் உற்சாகமான மற்றும் திருப்திகரமான பணி காத்திருக்கிறது.
தேர்வில் வெற்றி பெற்றிருப்பவர்கள், நம் நாட்டின் பயணத்தில் முக்கிய காலகட்டத்தின் போது குறிப்பிடத்தக்க நிர்வாக பணியை மேற்கொள்வார்கள்.
நீங்கள் மிகவும் திறமை வாய்ந்தவர்கள் என்பதை மத்திய அரசு பணியாளர் தேர்வாணையத்தின் குடிமைப் பணிகள் தேர்வில் தேர்ச்சி அடையாதவர்களுக்குத் தெரிவித்துக் கொள்ள விரும்புகிறேன். மேலும் பல வாய்ப்புகள் காத்திருக்கின்றன.
அதேவேளையில், ஆய்வு செய்வதற்கான பன்முகத்தன்மை வாய்ந்த வாய்ப்புகள் இந்தியாவில் நிரம்பியிருக்கின்றன. நீங்கள் எடுக்கும் எந்த முடிவிற்கும் நல்வாழ்த்துகள்.”
குடியரசுத் தலைவர் செயலகம்
டென்மார்க் இளவரசர் மற்றும் இளவரசி, குடியரசுத்தலைவரை சந்தித்தனர்
டென்மார்க் நாட்டின் பட்டத்து இளவரசர் திரு ஃபிரெடரிக் மற்றும் பட்டத்து இளவரசி திருமதி மேரி ஆகியோர், குடியரசுத்தலைவர் திருமதி திரௌபதி முர்முவை குடியரசுத்தலைவர் மாளிகையில் இன்று  சந்தித்தனர்.
அவர்களை வரவேற்ற குடியரசுத்தலைவர், கடந்த சில ஆண்டுகளில் இந்தியாவிற்கும் டென்மார்க்கிற்கும் இடையேயான நல்லுறவு வலுவடைந்துள்ளதாகக் கூறினார். இருநாடுகளும் இருதரப்பு வர்த்தகம் மற்றும் முதலீட்டை மேலும் மேம்படுத்தும் என்றும் அவர் நம்பிக்கை தெரிவித்தார்.
பருவநிலை மாற்றம் தொடர்பான கருத்துக்களில் இந்தியாவும் டென்மார்க்கும் ஒரே கொள்கையைக் கொண்டுள்ளதாகவும் குடியரசுத்தலைவர் கூறினார். இந்தியா பருவநிலை மாற்றத்தை எதிர்கொள்ள தனித்துவமான பாதையை வகுத்துள்ளதாகவும் அவர் தெரிவித்தார். இயற்கைக்கு மதிப்பு அளித்து சுற்றுச்சூழலைக் காக்கும் நோக்கில், சுற்றுச்சூழலுக்கு ஏற்ற வாழ்க்கைமுறை இயக்கத்தை இந்தியா அறிமுகப்படுத்தியிருப்பதாகவும் அவர் கூறினார். பருவநிலை மாற்றத்திற்கு எதிரான போராட்டம் உலகத்தை ஒரே குடும்பமாக இணைக்கும் என்றும் திருமதி திரௌபதி முர்மு நம்பிக்கை தெரிவித்தார்.
உள்துறை அமைச்சகம்
தீவிரவாத தடுப்பு முயற்சிகளில் சமய,சமூக, தன்னார்வ அமைப்புகளை ஈடுபடுத்துங்கள்: உள்துறை அமைச்சர்
தீவிரவாதச் செயல்களைத் தடுப்பதற்கான முயற்சிகளில் தன்னார்வத் தொண்டு அமைப்புகள், மகளிர் அமைப்புகள் உள்பட சமய, சமூக அமைப்புகளை ஈடுபடுத்த வேண்டும் என்று மத்திய உள்துறை அமைச்சர் திரு. ராஜ்நாத் சிங் வலியுறுத்தினார்.
தேசிய சமய நல்லிணக்க நிறுவனத்தின்  ஆளுகைக் குழுவின் 21வது கூட்டத்தில் இன்று பேசிய அவர், “உலகின் இரண்டாவது அதிக மக்கள் தொகை கொண்ட நாடாக இந்தியா இருக்கும் போதும், தீவிரவாதத்தால் குறைவாகவே பாதிக்கப்பட்டுள்ளது. இதற்கு சிறுபான்மை இன மக்களும், அவர்களது மதத் தலைவர்களும், பல்வகை கலாசாரம், பாரம்பரியங்கள் கொண்டதாக நம் நாடு இருப்பதே காரணம்” என்றார்.
திரு. ராஜ்நாத் சிங் மேலும் பேசுகையில், “மத நல்லிணக்கம் என்பது உள்துறை அமைச்சகத்தை மட்டுமே சார்ந்தது அல்ல, ஒவ்வொருவரையும் சார்ந்ததாகும். தேசத்தின் ஒட்டுமொத்த பண்பும் அதுதான். மத நல்லிணக்கத்தை மேம்படுத்துவதற்கு டிஜிட்டல் வழிகளைக் கையாள வேண்டும். இது குறித்து சமூக ஊடகங்களுக்கு உரிய வகையில் விளக்க வேண்டியிருக்கிறது” என்று குறிப்பிட்டார்.
சமய நல்லிணக்கத்தை மேம்படுத்தும் வகையில், அதன் அடையாளமாகத் திகழும் புனிதத் தலமான அஜ்மீர் ஷெரீபுக்கு தேசிய மதநல்லிணக்க நிறுவனத்தின் உறுப்பினர்களுடன் செல்லப் போவதாக உறுதிபட அறிவித்தார்.
“உலகில் முதல் பத்து அதிக பொருளாதார மேம்பாடு காணும் நாடுகளில் இடம்பெற்றுள்ள நமது நாடு வேகமாக வளர்ச்சி காணும் பொருளாதார நாடாகும். விரைவில் முதல் ஐந்து நாடுகளில் ஓரிடத்தைப் பெறவும், அதைத் தொடர்ந்து முதல் மூன்று நாடுகளில் இடம்பெறவும் இலக்கு நிர்ணயித்துள்ளோம். அந்த வளர்ச்சிக்கு பயங்கரவாதம் தடைக்கல்லாக அமைந்துவிடக் கூடாது” என்றும் திரு. ராஜ்நாத் சிங் குறிப்பிட்டார்.
பிரதமர் அலுவலகம்
இதுவரை இல்லாத அளவுக்கு எச்ஏஎல் நிறுவனம் அதிக வருவாய் ஈட்டியதற்கு பிரதமர் பாராட்டு
இதுவரை இல்லாத அளவுக்கு அதிக வருவாய் ஈட்டியதற்காக எச்ஏஎல் நிறுவனத்திற்கும், அதன் குழுவினருக்கும் பிரதமர் திரு நரேந்திர மோடி பாராட்டு தெரிவித்துள்ளார். கடந்த நிதியாண்டில் ரூ.24,620 கோடியாக இருந்த வருவாய், 2022-23 நிதியாண்டில் சுமார் ரூ.26,500 கோடியாக  அதிகரித்துள்ளது. கடந்த ஆண்டுடன் ஒப்பிடுகையில், இந்த ஆண்டில் 8% வருவாய் வளர்ச்சியை நிறுவனம் பதிவு செய்துள்ளது.
இது தொடர்பான எச்ஏஎல் நிறுவனத்தின் ட்வீட்டுக்கு பதிலளித்துள்ள பிரதமர் கூறியிருப்பதாவது;
‘’ அற்புதமான சாதனை! எச்ஏஎல் நிறுவனத்தின் முழு குழுவின் அருமையான ஆர்வத்தையும், செயல்பாட்டையும் நான் பாராட்டுகிறேன்."
நிதி அமைச்சகம்
பிரிக்ஸ் நாடுகளின் வரித்துறைth தலைவர்களின் கூட்டம் காணொளிக் காட்சி மூலம் மே 20, 2020ஆம் தேதி நடந்தது.
பிரேசில், ரஷ்யா, இந்தியா, சீனா, தென்ஆப்பிரிக்கா ஆகிய நாடுகளை உள்ளடக்கிய பிரிக்ஸ் அமைப்பின் வரித்துறைத் தலைவர்களின் கூட்டம் மே 20, 2020 அன்று நடந்தது. இந்தக் கூட்டம் மாஸ்கோவில் நடைபெறுவதாக இருந்தது. ஆனால் கோவிட்-19 தொற்றை முன்னிட்டு, இது காணொளிக்காட்சி மூலம் நடந்தது.
இந்தக் கூட்டத்தில் இந்தியா சார்பில், மத்திய அரசின் நிதித்துறை செயலாளர் டாக்டர்.அஜய்பூஷன்பாண்டே கலந்துகொண்டார். கோவிட்-19 பிரச்சினை காரணமாக, வரிசெலுத்துவோருக்கு ஏற்பட்ட பாதிப்பைக் குறைக்க, கடன் தவணை செலுத்துதல் ஒத்திவைப்பு, தாமதக் கட்டணத்துக்கான வட்டிவீதம் குறைப்பு, வட்டிக்குறைப்பு போன்ற இந்தியா எடுத்த பல நடவடிக்கைகளை அவர் பிரிக்ஸ் நாடுகளுடன் பகிர்ந்து கொண்டார். பிரிக்ஸ் நாடுகளின் வரி நிர்வாகங்கள் அவ்வப்போது எடுக்கப்படும் கோவிட்-19 தொடர்பான வரி நடவடிக்கைகளைப் பகிர்ந்துகொள்ள வேண்டும் என அவர் வலியுறுத்தினார். இது தொற்று சமயத்தில் நிதி மற்றும் பொருளாதாரத்தில் ஏற்படும் பாதிப்பு பற்றிய புரிதலை அதிகரிக்க உதவும் என்றார். மேலும் தொற்றுப்பரவலைக் கட்டுப்படுத்துவது மற்றும் தொற்றுபாதிப்பிலிருந்து மீள்வதற்கு அரசு எடுக்கும் முயற்சிகளுக்கு உதவுவதில் பல்வேறு சாத்தியங்களை மதிப்பீடு செய்ய இந்தத் தகவல்பகிர்வு ஊக்குவிக்கும் என்றார்.
எல்லை தாண்டிய நிதிமோசடிக் குற்றங்கள், வரிவிதிப்பு மட்டும் அல்லாமல் பல பாதிப்புகளை ஏற்படுத்துவதால், இப்பிரச்சினையைக் கையாள்வதில் அரசின் முழு அணுகுமுறையைப் பின்பற்றும் அவசியத்தை டாக்டர்.பாண்டே சுட்டிக் காட்டினார். ஊழல், நிதிமோசடி மற்றும் தீவிரவாத்துக்கு நிதியளிப்பது போன்றவற்றை எதிர்கொள்வதில், வரி ஒப்பந்த்த்தின் கீழ் அதிக அளவிலான தகவல்களைப் பகிர்ந்து கொள்ள பிரிக்ஸ் நாடுகள் சம்மதிக்க வேண்டும் எனவும் அவர் வலியுறுத்தினார்.
(Visitor Counter : 234
ரெயில்வே அமைச்சகம்
புதிய ரயில்கள் அறிமுகம்; ரயில்பாதைகள் அமைப்பு
2014-15 முதல் 2017-18 வரையிலான நான்காண்டுகளில், சுவீதா எக்ஸ்பிரஸ் போன்ற ரயில்கள் தவிர 374 புதிய ரயில்களை இந்திய ரயில்வே அறிமுகப்படுத்தியுள்ளது.
மாநிலங்களவையில் எழுத்து மூலம் அளித்த பதிலில் ரயில்வே இணை அமைச்சர் திரு ராஜன் கோகெய்ன், இதனைத் தெரிவித்தார். மாநிலம் வாரியாக மேற்கொள்ளப்பட்ட புதிய ரயில்பாதைகள் மற்றும் அகலப்பாதைப் பணிகள் பற்றிய பட்டியலை அவர் வெளியிட்டார். தமிழ்நாட்டில் 290 கி.மீ. தொலைவுக்கு மீட்டர் கேஜ் பாதைகள் அகலப்பாதையாக மாற்றப்பட்டுள்ளன. 441 கி.மீ. தொலைவுக்கு இரட்டை ரயில்பாதைகள் அமைக்கப்பட்டுள்ளன என்ற தகவலையும் அவர் தெரிவித்தார்.
--------
(Visitor Counter : 96
பிரதமர் அலுவலகம்
உலக சிங்கங்கள் நாளில் சிங்கங்களைப் பாதுகாப்பதில் ஆர்வமுள்ள அனைவருக்கும் பிரதமர் வாழ்த்து
உலக சிங்கங்கள் நாளில், சிங்கங்களைப் பாதுகாப்பதில் ஆர்வமுள்ள அனைத்து ஆர்வலர்களுக்கும் பிரதமர் திரு.நரேந்திர மோடி வாழ்த்துத் தெரிவித்துள்ளார்.
இது தொடர்பாக அவர் வெளியிட்டுள்ள சுட்டுரைச் செய்திகளில் கூறியுள்ளதாவது;
“சிங்கம் கம்பீரமானதும், துணிவானதும் கூட. ஆசிய சிங்கங்களின் இருப்பிடமாக இருப்பதில் இந்தியா பெருமைப்படுகிறது. உலக சிங்கங்கள் நாளில், சிங்கத்தை பாதுகாப்பதில் ஆர்வமுள்ள விலங்குகள் நல ஆர்வலர்கள் அனைவருக்கும் எனது வாழ்த்துகளைத் தெரிவித்துக் கொள்கிறேன். இந்தியாவில் சிங்கங்களின் எண்ணிக்கை கடந்த சில ஆண்டுகளாக சீராக அதிகரித்து வருவது உங்களுக்கு மகிழ்ச்சியளிக்கும்.
குஜராத் பிரதமராக நான் இருந்தபோது, கிர் சிங்கங்களுக்கு பாதுகாப்பான உறைவிடங்களை உறுதி செய்வதற்காக பணியாற்றும் வாய்ப்பினைப் பெற்றேன். சிங்கங்களுக்கு பாதுகாப்பான உறைவிடங்களை உறுதி செய்வதற்காகவும், சுற்றுலாவை மேம்படுத்துவதற்காகவும் உள்ளூர் மக்களுடன் இணைந்து சில நடவடிக்கைகளும், உலகளவிலான சிறந்த சில நடவடிக்கைகளும் மேற்கொள்ளப்பட்டன”.
பாதுகாப்பு அமைச்சகம்
ராணுவ துணைத் தளபதியாக லெப்டினன்ட் ஜெனரல் சண்டி பிரசாத் மொஹந்தி பொறுப்பேற்பு
ராணுவ துணைத் தளபதியாக லெப்டினன்ட் ஜெனரல் சண்டி பிரசாத் மொஹந்தி பிப்ரவரி 1-ஆம் தேதி பொறுப்பேற்றுக் கொண்டார்.
டேராடூனில் உள்ள இந்திய தேசிய ராணுவக் கல்லூரி, கடக்வாஸ்லாவில் உள்ள தேசிய ராணுவ மையம், டேராடூனின் இந்திய ராணுவ மையத்தில் பயிற்சி பெற்ற அவர் கடந்த 1982-ஆம் ஆண்டு ஜூன் 12-ஆம் தேதி ராஜ்புத் படைப்பிரிவில் இணைந்தார். 4 தசாப்தங்களில் பல்வேறு சவாலான தருணங்களிலும், கடினமான பகுதிகளிலும் அவர் பணியாற்றியுள்ளார். ஜம்மு-காஷ்மீரிலும் அதன் பின்னர் வடகிழக்குப் பகுதியின் எல்லைக்கோட்டில் படைப் பிரிவுகளின் தலைவராகவும் அவர் சேவையாற்றியுள்ளார். இரண்டு பெரும் படைப் பிரிவுகளுக்குத் தலைமை வகித்த தனித்தன்மையான தகுதியை அவர் பெற்றுள்ளார்- முதலாவதாக எல்லைக்கோட்டில், அதன் பின்னர் காங்கோ ஜனநாயக குடியரசின் பன்னாட்டு ஐநா படைப்பிரிவுக்கு. ரங்கையா பகுதியில் நடைபெற்ற எதிர் தாக்குதல்களிலும், டோக்லாம் நிகழ்வைத் தொடர்ந்து சிக்கிமின் திரிசக்தி வீரர் படைக்கும் அவர் தலைமை வகித்தார். மேலும் ஜோத்பூர் துணைப் பகுதியில் தலைமைத் தளபதியாகவும், உத்தர் பாரத் பகுதியில் லெப்டினன்ட் ஜெனரலாகவும் 2 நிர்வாக அமைப்புகளையும் அவர் வழி நடத்தியுள்ளார்.
ராணுவ துணைத் தளபதியாக பதவி வகித்த லெப்டினன்ட் ஜெனரல் எஸ் கே சைனியின் பதவி நீட்டிப்பு காலம் ஜனவரி 31-ஆம் தேதியுடன் நிறைவடைந்ததையடுத்து லெப்டினன்ட் ஜெனரல் சிபி மொஹந்தி பொறுப்பேற்றுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1693853
(Visitor Counter : 163